বঙ্গে শীতের ব্যাটিং, রাতে আরও কমবে তাপমাত্রা

কলকাতা: ব্যাটিং শুরু করেছে শীত (Winter)। বছরের প্রথম দিন বুধবার থেকেই শীত তার নিজস্ব ছন্দে ফিরে এসেছে। ফলে বেশ ঠান্ডার আমেজ উপভোগ করছে বঙ্গবাসী। রাস্তায় রাস্তায় আগুন জ্বেলে শরীর গরম আর গরম চায়ে চুমুক সেই চেনা ছন্দে কলকাতাবাসী।

এখন শীতের দাপট বজায় থাকবে বলেই জানিয়েছে আবহাওয়া দফতর (Weather Office)। তবে চলতি সপ্তাহের শেষ দিকে ফের পরিবর্তনের পূর্বাভাস রয়েছে।

কারণ, উত্তর-পশ্চিম ভারতে (North-west India) একটি পশ্চিমী ঝঞ্জা ঢুকতে চলেছে। এর পিছু পিছু আরও একটি পশ্চিমী ঝঞ্ঝা হাজির হবে। জোড়া পশ্চিমী ঝঞ্ঝার ধাক্কাতেই ফের বাধা পাবে উত্তর দিক থেকে ছুটে আসা ঠান্ডা বাতাস। ফের শীত থমকে যাবে। আবহাওয়া দফতর জানিয়েছে, নতুন বছরের প্রথম সপ্তাহে রাজ্যজুড়ে মূলত শুষ্ক আবহাওয়া থাকবে। কোথাও বৃষ্টিপাতের কোনও সম্ভাবনা নেই।

আরও পড়ুন: আজ কোন রাশি চ্যালেঞ্জের মুখোমুখি হবে জেনে নিন

আজ বৃহস্পতিবার দিনের আকাশ পরিষ্কার থাকবে ৷ সর্বোচ্চ এবং সর্বনিম্ন তাপমাত্রা ২৩ ডিগ্রি এবং ১৪ ডিগ্রির আশেপাশে ঘোরাঘুরি করবে। আগামী ২৪ ঘণ্টায় সর্বনিম্ন অর্থাৎ রাতের তাপমাত্রা ২ থেকে ৩ ডিগ্রি কমবে। তবে দুঃখের খবর এটাই যে ফের আগামী ৪-৫ তারিখ থেকে ফের রাজ্যজুড়ে বাড়তে পারে তাপমাত্রা। অন্যদিকে উত্তরবঙ্গের পাহাড় এবং তরাইয়ে জেলাগুলিতে শীতের দাপট রয়েছে। সেখানে সর্বনিম্ন তাপমাত্রার পারদ ৯ থেকে ১১ ডিগ্রির ঘরে ঘোরাফেরা করছে। দার্জিলিংয়ের তাপমাত্রা ৫ ডিগ্রির আশেপাশে।

দেখুন অন্য খবর-